ব্যাংকে তার নামে কতগুলো অ্যাকাউন্ট আছে তা জানার চেষ্টা করছেন। চাঞ্চল্যকর এই ঘটনা ফাঁস হওয়ার পর সরজমিনে গতকাল বুধবার সকালে চট্টগ্রামের ফটিছড়িতে গিয়ে সোনা চোরাচালানি আবু আহমেদ সম্পর্কে পাওয়া গেছে নানা চাঞ্চল্যকর তথ্য। নিজ গ্রাম স্থানীয় জাহানপুরে তিনি দানবীর আবু নামে বেশ পরিচিত। এলাকার গরিব-দুঃখী মানুষকে সদায় সাহয্যের হাত বাড়িয়ে দেন তিনি। প্রতি বছর মিলাদুন্নবী উদযাপন করতে বাড়িতে আয়োজন করেন একাধিক গরু দিয়ে বিশাল মেজবান। এলাকার শত শত বেকার ছেলেকে আরব আমিরাতসহ দেশে বিভিন্ন জায়গায় চাকরির ব্যবস্থা করে নিজ গ্রামে বেশ জনপ্রিয় আবু আহম্মদ। গত সোমবার রাতে নগরীর রিয়াজ উদ্দিন বাজার বাহার মার্কেট থেকে উদ্ধার হওয়া লোহার সিন্দুক ভর্তি সাত কোটি টাকার স্বর্ণের বার ও নগদ ৬০ লাখ টাকার মূল হোতা আবু আহম্মদের নিজ গ্রাম ফটিকছড়ি উপজেলার জাফতনগরের জাহানপুর গ্রামে এখন তাকে নিয়ে চলছে নানা আলোচনা।